 Qodobka labaad ee Dadweynuhu doonayaan in Madaxweynaha la doortay haggaajiyo ayaa ah Maamul-wanaagga oo ku iman kara in xilalka dib loo eego, qaab-dhismeedka maamul ee goobaha dawladda iyo in la qeexo waajibaadkooda iyo in la dejiyo barnaamijkooda hawleed ama shaqo, lana kala qeexo waajibaadka masuuliyadeed ee masuuliyiinta Xilalka loo dhiibayo, isla-markaana loo magacaabo dad xil kas ah oo aqoon iyo waayo aragnimo u leh oo u kala qaybsan siyaasiyiin iyo farsamo yaqaano Wasiirro iyo Agaasimeyaal daacad u ah dalka iyo dadka, kuwaasi oo si toos ah loogula xisaabtamo xilka Qaran ee ay hayaan iyo sida ay u gutteen waajibaadkii saarnaa, isla-markaana uu si mug leh u tayeeyo Wasaaradaha laf-dhabarta u ah adeegyada Bulshada, Siyaasadda, Wax soo-saarka iyo Dhaqaalaha iyo waliba in la dhiiri galiyo oo miisaaniyad ku filan la siiyo hayadaha la xisaabtanka ku shaqada leh, iyadoo si toos ah shaqadooda iyo gudashada waajibaadkooda loo madax-bannaaneynayo. 